Djibril Cissé

Djibril Cissé (født 12. august 1981 i Arles) er en fransk fotballspiller, som for tiden spiller i den franske Ligue 1-klubben Bastia. Cissé regnes som en spiller med rå fart, et tungt skudd, og god i lufta. Aller farligst er han uansett når han kan strekke på bena og bruke en hurtighet som svært få fotballspillere matcher. Cissé er en etablert landslagsspiller for Frankrike.


== Klubbfotball ==


=== Liverpool FC ===
Cissé ble hentet til Liverpool fra Auxerre av Gérard Houllier sommeren 2004. Djibril Cissé var på den tiden, det dyreste kjøp Liverpool FC noensinne hadde gjort. For £14.5M har man fått toppscoreren i Frankrike i to av de siste tre sesongene. Han debuterte for Liverpool mot Grazer AK 10. august 2004 i Mesterligaen. 
Cissé ble så rammet av en alvorlig skade i en kamp på Ewood Park. Et brutalt beinbrudd var så alvorlig at Cissé kunne risikert amputasjon dersom ikke klubbens legeteam hadde handlet raskt. Utrolig nok, og svært gledelig, rakk likevel den fargerike spissen avslutningen på sesongen, og kunne være med på Champions League-triumfen i Istanbul, der han bl.a satte en av straffene i den historiske finalen.
I mai og juni 2006 gikk ryktene høyt om en mulig overgang for Cissé til en av de franske klubbene Marseille, Lyon og Paris Saint Germain.
7. juni 2006 ble Cissé nok en gang hardt skadet i en treningskamp mellom Frankrike og Kina. Cissé brakk begge beina i høyrefoten, både fibula og skinnleggen (tibia). Det skal nok en gang ha dreid seg om et åpent brudd for den uheldige Cissé, som nå har brekt begge beina på nøyaktig samme måte. Som følge av dette kunne han ikke delta i fotball-VM dette året. Legene uttalte etter operasjonen av Cissé at de regner med at han vil være tilbake på fotballbanen i november.


=== Marseille ===
Benitez erklærte etter at lånekontrakten til Cissé i Marseille hadde gått ut, at det ikke ble på tale med et nytt utlån av franskmannen, kun kjøp ville bli akseptert
6. juli 2007 ble det meldt at Liverpool og Marseille i «prinsippet» var enige om en overgang for Cissé selv om andre klubber som West Ham og Portsmouth kom med noen bud i siste liten. Cissé selv uttalte at det aldri var aktuelt å gå til andre klubber enn Marseille. Cissé fortalte selv at han ble tilbudt mere i lønn fra klubber som Atletico Madrid og Bolton, men ønsket selv å dra til Frankrike og Mesterliga-spill. 7. juli 2007 ble det bekreftet at Cissé gikk til Marseille for £6 millioner. Cissé signerte der en 5-årskontrakt.


=== Sunderland ===
I august 2008 returnerte så franskmannen tilbake til engelsk fotball, denne gang for å spille for Sunderland på et sesonglangt lån fra Marseille, med opsjon på kjøp. I Cissé sin første kamp for klubben, skårte han etter 82 minutter i kampen mot Tottenham Hotspurs og sikret klubben tre poeng.


=== Panathinaikos ===
25. juni 2009 signerte han en fireårskontrakt med Panathinaikos. I mars 2011 hadde Cissé scoret 50 mål som Panathinaikos-spiller.


=== Lazio ===
Cissé ble kjøpt opp av Serie A klubben Lazio den 12. juli 2011 for 5.8 millioner euro. Han signerte en fireårskontrakt, og debuterte for Lazio i UEFA Europaliga kampen mot FK Rabotnički den 18. august, der han scoret to av målene. Lazio vant til slutt kampen 6-0.


=== Queens Park Rangers ===
Den 31. januar 2012 signerte Cissé en 28 måneders kontrakt for engelske Queens Park Rangers, som gjør han til Mark Hughes fjerde signering siden han tok over tidligere i januar i år.


== Meritter ==
Frankrike:
23 A-landskamper og 7 mål for Frankrike
Euromester for U18-landslag i 2000.
Vinner 2003 Confederations Cup
Auxerre:
Toppscorer i fransk liga i 2001-02 og 2003-04.
Cupmester i Frankrike i 2003, da Cissé ble matchvinner mot Lens.
Liverpool
Vinner Mesterligaen i 2004-05, og scoret på straffe i straffesparkkonkurransen.
Vinner av UEFA Super Cup 2005.
Vinner FA-cupen i 2006.


== Referanser ==


== Eksterne lenker ==
(en) Djibril Cissé – kategori av bilder, video eller lyd på Commons 
(en) Djibril Cissé på Internet Movie Database 
(fr) Djibril Cissé på Allociné 
(en) Djibril Cissé hos Rotten Tomatoes 
(en) Djibril Cissé på Discogs 
(de) Djibril Cissé – Munzinger Sportsarchiv 
(en) Djibril Cissé – FIFA 
(en) Djibril Cissé – UEFA 
(fr) Djibril Cissé – Ligue de Football Professionnel 
(fr) Djibril Cissé – LÉquipe 
(en) Djibril Cissé – Transfermarkt 
(en) Djibril Cissé – national-football-teams.com 
(en) Djibril Cissé – WorldFootball.net 
(en) Djibril Cissé – Soccerbase.com 
(en) Djibril Cissé – FootballDatabase.eu 
(fr) Djibril Cissé på Twitter 
Djibril Cissé på Facebook 
Djibril Cissé på Instagram 
Djibril Cissé på YouTube 
(en) Offisiell hjemmeside
(no) Liverpool.no om Cissé
(en) Liverpool FCs egen side om Cissé
(en) Djibril Cissé – på LFChistory.net